als_Latn dik_Latn sag_Latn
“Republika ime”, panairi që shënon përvjetorin e shtatë të Pavarësisë së KosovësPublikuar 4 weeks ago në Lajmpress
Përveç aktiviteteve të shumta që janë aranzhuar për shënimin e shtatë vjetorit të pavarësisë, Këshilli i të Rinjve Evropian të Kosovës, ka organizuar një panair gjithë përfshirës me produkte vendore. Një hapësirë të rëndësishme në këtë panair zunë edhe veshjet kombëtare, punimet artizanale, të punuara me filigran e shumë punime të tjera.
Panairin “Republika ime” e hapi udhëheqësi i këtij këshilli, Avdullah Hasani i cili para një numri të madh të pranishmëve tha se ky panair ka për qëllim që t’i shtyj njerëzit që ta duam tonën, atë që është e Kosovës.
“Me panaire të këtilla kemi për qëllim që t’i angazhojmë edhe studentët që edhe ata të përfitojnë në bazë të kësaj, por edhe produktet dhe programet vendore të gjejnë një vend më meritor në mesin tonë. Unë ju falënderoj shumë për pjesëmarrjen dhe interesimin, shpresoj që tash e tutje të fillojmë të duam më shumë atë që është e jona”, tha ndër të tjerash Hasani.
als_Latn als_Latn als_Latn als_Latn